Reagime ndaj fjalimeve të Pres. Trump në OKB
Në OKB, Presdidenti Trump kritikoi ashpër Kinën dhe marrëveshjen bërthamore të vitit 2015 me Iranin.
Ndërkohë që udhëheqësit botërorë po analizojnë përplasjet në takimin e Asamblesë së Përgjithshme të OKB-së në Nju Jork këtë javë, Kina ka mohuar me forcë akuzat e presidentit amerikan Donald Trump se Pekini po përpiqet të ndërhyjë në zgjedhjet për në Kongres në Shtete e Bashkuara që do të mbahen në nëntor. Ndërkohë, janë intensifikuar përplasjet diplomatike mes Shteteve të Bashkuara dhe palëve të tjera nënshkruese të marrëveshjes bërthamore të vitit 2015 me Iranin, pasi Shtetet e Bashkuara po përgatitën të vendosin sanksione të reja ndaj Teheranit. Akuzat e Presidentit Donald Trump kundër Kinës në OKB befasuan shumë të pranishëm. Në një konferencë shtypi të mërkurën në mbrëmje, Presidenti u pyet se çfarë provash kishte për pretendimet e tij. Kina i ka mohuar me forcë akuzat për përpjekje për të ndikuar në politikën amerikane. Disa analistë, si Steve Tsang i Institutit për Kinën, theksojnë se Presidenti Trump nuk e përmendi Rusinë. Akuzat e Presidentit Trump, së bashku me rritjen e tarifave tregtare, shënojnë një përshkallëzim të madh të tensioneve mes Uashingtonit dhe Pekinit. mendon Steve Tsang, Instituti për Kinën, Universiteti Soas i Londrës. Gjatë takimit të Këshillit të Sigurimit të OKB-së të mërkurën, Presidenti Trump u përqëndrua edhe në pikëpamjet e tij mbi Iranin, duke e akuzuar atë për “përhapje të kaosit, vdekjes dhe shkatërrimit”. shprehetAziz Alghashian, Analist i Lindjes së Mesme, Universiteti i Eseksit Pesë vendet e tjera, nënshkruese të marrëveshjes bërthamore të vitit 2015 me Iranin, Britania, Franca, Gjermania, Kina dhe Rusia, duan të krijojnë një sistem alternativ pagesash për të anashkaluar sanksionet amerikane ndaj Teheranit. Sekretari i Shtetit Mike Pompeo të enjten reagoi me zemërim. Nga ana e tij, Presidenti i Iranit, Hassan Rouhani vlerësoi përpjekjet për të mbajtur gjallë marrëveshjen bërthamore. Sanksionet e reja amerikane ndaj Iranit do të hyjnë në fuqi në nëntor, dhe Presidenti Trump është zotuar se ato do të jenë 'më të ashpra se kurrë më parë'.